Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: A büntetõeljárásról szóló törvény 2006. évi módosítása (2006. évi LI. törvény) tette lehetõvé az elterelés
Paragraph Index: 1088

3. számú melléklet A Drogstratégia megvalósítására ható egyéb addiktológiai problémák (az alkohol, dohányzás, gyógyszer, viselkedési addikciók) helyzete Az illegális szerek használata általában egyéb, a legális szerek használatával egyidejûleg, vagy azokkal kombináltan tapasztalható. A szerhez kötõdõ, illetve viselkedési addikciók kialakulásának hátterében gyakran ugyanazon vagy hasonló neurobiológiai, személyiség-lélektani, társas, társadalmi tényezõk azonosíthatóak. Természetesen az egyes beavatkozások meghatározása más szakmapolitikai dokumentumok feladata, az egyes függõségi problémák társadalmi szintû befolyásolása jelentõsen eltérõ társadalmi, politikai közegben, jelentõsen eltérõ eszközrendszerrel történhet meg. Azonban jelen Drogstratégia esetében is indokolt ezen viselkedésformák elterjedtségét is áttekinteni azért, hogy beavatkozásaink jól célzottak, következményesen hatékonyabbak legyenek. A dohányzás elterjedtségére vonatkozó adatok A Hungarostudy 2002 kutatás alapján a magyarországi felnõtt lakosság 28%-a dohányzik (Kopp, 2003). Hasonló értéket jeleznek a 2007-ben készült Országos Lakossági Adatfelvétel az Addiktológiai Problémákról (OLAAP) vizsgálat (Paksi és mtsai, 2009) eredményei is. E szerint a 18–64 éves népesség 29,9%-a dohányzik rendszeresen, további 6,2% pedig alkalmanként. Az Országos Dohányfüstmentes Egyesület és a Magyar Gallup Intézet rendszeresen végzett – a fentiektõl eltérõ módszertant alkalmazó – dohányzásmonitorja szerint 2004-ben a 18 év feletti lakosság 31%-a, 2006-ban és 2007-ben 33%-a dohányzik napi rendszerességgel, a férfiak jóval magasabb arányban, kb. 40%-nyian. A dohányzók átlagosan napi 16 szál cigarettát szívnak el, a dohányosok közel fele (46%) 20 vagy több szálat szív el naponta. A középiskolásokat tekintve az ESPAD- (European School Survey Project on Alcohol and other Drugs) kutatás szolgáltat reprezentatív adatokat (Elekes, 2009). E szerint 2007-ben a 8–10. évfolyamos diákok 64,1%-a dohányzott már életében, míg 30,8% azok aránya, akik a kérdezést megelõzõ hónapban is dohányoztak. A napi rendszerességgel dohányzók aránya ebben a populációban 21,9%. Azok aránya, akik legalább 10 szál cigarettát elszívnak naponta 5,4% (fiúk: 6,1%; lányok: 4,8%). Az alkoholprobléma elterjedtségére vonatkozó adatok A problémás alkoholfogyasztásra utaló jelzõszámok egyértelmû növekedést mutatnak az elmúlt évekre vonatkozóan mind a középiskolás, mind a felnõtt populációban. A felnõtteket tekintve a 18–54 éves populációról az ADE (Alkoholés Drogepidemiológiai Vizsgálat) 2001 és 2003 (Elekes, 2004, Elekes és Paksi, 2004), a 2003-ban végzett Országos Lakossági Egészségfelmérés adatai (Boros, 2005), valamint az OLAAP (Országos Lakossági Adatfelvétel az Addiktológiai Problémákról) 2007 (Paksi és mtsai, 2009) kutatások nyújtanak adatokat. Eszerint az alkoholhasználat életprevalenciája Magyarországon 2007-ben 86,1% (férfiak: 90,8%; nõk: 81,4%), a havi prevalencia pedig 57,7% (férfiak: 70,6%; nõk: 44,6%). A legalább hetente alkoholt fogyasztók aránya 23,9% (férfiak: 36,9%; nõk: 10,7%), míg a megelõzõ hónapban lerészegedõk aránya 10,6% (férfiak: 17,4%; nõk: 3,7%). Az alkoholfogyasztással kapcsolatos további problémaviselkedések gyakorisága is fontos jelzõszáma az alkoholprobléma kiterjedtségének. Példaként: a középkorú magyar férfiak (35–64 éves korcsoport) jelentõs része nem képes kontrollálni alkoholfogyasztását, többet iszik, mint szeretne (13,2%), vagy képtelen abbahagyni a megkezdett italozást (8,7%) (OLEF). A 8–10. évfolyamos középiskolások harmada (33,3%) jelezte, hogy a kérdezést megelõzõ hét során fogyasztott alkoholt (fiúk: 36%; lányok: 31%). Az elmúlt hónapban öt vagy több italt legalább egy alkalommal fogyasztók aránya a középiskolások körében 35,4%; s a fiú dominancia itt is megjelenik (fiúk: 39,6%; lányok: 31,2%). A kóros játékszenvedély okozta addikciók jellemzõi A viselkedési addikciók közül megbízható adatokkal a kóros játékszenvedély mértékét illetõen rendelkezünk (Paksi és mtsai, 2009). Az OLAAP 2007 kutatás alapján elmondható, hogy a felnõtt populáció 42,2%-a játszott valaha életében valamilyen szerencsejátékot legalább heti rendszerességgel. A teljes populáció 7,5%-a számolt be kismértékû problémákról a szerencsejáték tevékenységét illetõen, míg a problémás játékosként azonosítható személyek aránya 1,9%. A felnõtt populáció 1,4%-a valószínûsíthetõen patológiás játékos (Demetrovics és mtsai, 2008). A problémás internethasználat jellemzõi Manapság már közismert, hogy az internethasználatintenzitásaés annakmintázódásamás függõségekhez hasonlóan súlyos, elsõsorban következményes életvezetési problémákat okozhat. Ezért is indokolt ennek a speciálisnak tekinthetõ viselkedéses addikciónak az elterjedtségét vizsgálni. A túlzott internethasználattal kapcsolatos problémák mértékének becslése számos módszertani problémát vet fel. Az internet mint médium játékfüggõséggel, más viselkedésaddikciókkal (pl. szexfüggõség) is összekapcsolható. Mindazonáltal, egy hazai mérõeszközzel történt, internethasználók nem reprezentatív populációján végzett vizsgálat 4,3%-ra teszi a feltételezhetõen problémás használók arányát (Demetrovics és mtsai, 2004 és 2008). Irodalom Agrawal A, Lynskey MT. (2009). Candidate genes for cannabis use disorders: findings, challenges and directions. Addiction. 2009 Apr;104(4):518–32. Demetrovics Zs., Szeredi B., Nyikos E. (2004). A Problémás Internethasználat Kérdõív bemutatása. Psychiat Hung, 19(2), 141–160. Demetrovics, Z., Szeredi, B., & Rózsa, S. (2008). The Three Factor Model of Internet Addiction: The Development of the Problematic Internet Use Questionnaire. Behavior Research Methods, 40(2), 563–574. Demetrovics, Zs., Paksi, B., Kun, B., Rózsa, S., Arnold, P. (2008). A kóros játékszenvedély elterjedtsége Magyarországon: az elsõ normál populációs adatok. Psychiat Hung, 23(Suppl), 31–32. Elekes Zs. (2004): Alkohol és társadalom. Budapest. Országos Addiktológiai Intézet. Elekes Zs., Paksi B. (2004): Nagyivók Magyarországon. MAT V. Országos Kongresszusa. Balatonfüred, október 21–23. Elekes, Zs. (2009). Egy változó kor változó ifjúsága. Budapest: L¨Harmattan. Koob GF, Volkow ND. (2009). Neurocircuitry of Addiction Neuropsychopharmacology. 2009 Aug 26. KoppM. (2003). A mentálisésmagatartásibetegségekészavarokgyakoriságaésazáltalukokozotttársadalmiteher.In: Ádány R. (szerk.): A magyar lakosság egészségi állapota az ezredfordulón (p. 191–206). Budapest: Medicina. Paksi B., Rózsa S., Kun B., Arnold P., Demetrovics Zs. (2009). A magyar népesség addiktológiai problémái: Az országos lakossági adatfelvétel az addiktológiai problémákról reprezentatív felmérés módszertana és a minta leíró jellemzõi. Elõkészületben. Schuckit MA. (2009). An overview of genetic influences in alcoholism. J Subst Abuse Treat. 2009 Jan;36(1):S5–14. Nemzeti Stratégia a kábítószer-probléma kezelésére 2010–2018

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes